མཇུག་མཐར།ཆུ་ཐིགས་དེ་མཚན་ཉིད་པ་འཚོལ་དུ་ཕྱིན།མཚན་ཉིད་པས་གསུང་རྒྱུར་ཆུ་ཐིགས་འདི་བརྒྱུད་ནས་རྒྱ་མཚོ་མཐོང་ཐུབ་ལ།ཆུ་ཐིགས་དེ་ནི་རྒྱ་མཚོ་རེད།རྒྱ་མཚོ་ནི་ཅི་ཞིག་རེད་དམ།ཟེར།ཆུ་ཐིགས་དེས་མཚན་ཉིད་པར་ཏན་ཏན་ཤེས་ཡོན་འདུག་བསམས།འོན་ཀྱང༌།རྒྱ་མཚོ་ནི་ཅི་ཞིག་ཡིན་པ་ཤེས་ན་ད་གཟོད་རང་ཉིད་ཅི་ཞིག་ཡིན་པ་ཧ་གོ་ངེས།གང་ལྟར།ཆུ་ཐིགས་ནི་རྒྱང་བཞུད་པ་ཞིག་རེད།ལམ་བར་དུ་འདྲི་རྒྱུར་རྒྱ་མཚོ་གང་ན་ཡོད་དམ།རྒྱ་མཚོ་འཚོལ་མཁན་གྱི་ཆུ་ཐིགས་རེ་རེ་འདྲེས་ནས་ཆུ་ཕྲན་དང༌།ཆུ་ཕྲན་ནས་གཙང་པོ།དེ་ནས་གཙང་ཆེན་དུ་གྱུར་ནས་ཤར་དུ་བཞུར།ཁོས་རྒྱ་མཚོ་མཐོང་སྐབས།མཚན་ཉིད་པས་ཀྱང་སྐད་ཆ་ལྡོག་སྟེ་བཤད་ཡོད་པ་རྟོགས་སོང༌།དེ་འདྲ་མ་རེད་དམ།རྒྱ་མཚོའི་ནང་དུ་ཆུ་ཐིགས་བགྲང་གིས་མི་ལངས་པ་ཡོད།ཆུ་ཐིགས་གཅིག་རྒྱ་མཚོ་དང་བྲལ་བ་ཅི་ཡང་མ་རེད།ཆུ་ཐིགས་གཅིགཆུ་ཐིགས་གཅིག་ཙམ་རེད།